K O R R A L D U S

Haapsalu,		25. august 2005  nr 592

Tiigrihüppe SA poolt eraldatud sihtotstarbeliste
vahendite jaotamine Haapsalu koolidele

Juhindudes Tiigrihüppe Sihtasutuse ja Haapsalu Linnavalitsuse vahelisest lepingust nr 153/1.17 (19.04.2005) “Infotehnoloogia vahendite hankimine linna üldhariduskoolidele”, kohaliku
omavalitsuse korralduse seaduse § 6 lg 2, lg 3 p 2, § 30, § 31, Haapsalu põhimääruse § 35, § 63 ja haldusmenetluse seadusest Haapsalu Linnavalitsus

korraldab:

1.	Eraldada Tiigrihüppe SA poolt eraldatud vahenditest (143 112 krooni):
1.1.	Haapsalu Üldgümnaasiumile 18 000 (kaheksateist tuhat) krooni;
1.2. Haapsalu Gümnaasiumile 78 112 (seitsekümmend kaheksa tuhat ükssada kaksteist) krooni;
1.3. Haapsalu Wiedemanni Gümnaasiumile 35 000 (kolmkümmend viis tuhat) krooni;
1.4. Haapsalu Linna Algkoolile 8 000 (kaheksa tuhat) krooni;
1.5. Haapsalu Täiskasvanute Gümnaasiumile 4 000 (neli tuhat) krooni.
2.	Toetust kasutada sihtotstarbeliselt infotehnoloogia ja tarkvara ostudeks või interneti ühenduste ehitamiseks.
3.	Punktis 1 nimetatud toetusesaajad peavad esitama hiljemalt 15.11.2005 Haapsalu Linnavalitsuse haridus- ja kultuuriosakonnale aruande koos infotehnoloogia vahendite ning interneti ühenduste ehitamise eest tasutud arvete (nii Tiigrihüppe SA poolse summa kui omapanuse ulatuses) koopiatega.
4.	Korraldus teha teatavaks Haapsalu Üldgümnaasiumile (Lihula mnt 12, 90507 Haapsalu), Haapsalu Wiedemanni Gümnaasiumile (Wiedemanni 14, 90503 Haapsalu), Haapsalu Gümnaasiumile (Kuuse 1, 90507 Haapsalu), Haapsalu Linna Algkoolile (Ehte 14, 90502 Haapsalu), Haapsalu Täiskasvanute Gümnaasiumile (Wiedemanni 4, 90503 Haapsalu) korralduse koopia saatmisega posti teel; raamatupidajatele (L. Tammsalu, K. Õunapuu, M. Limmer) koopia üleandmisega allkirja vastu.
5.	Korralduse koopia väljastada haridus- ja kultuuriosakonna juhatajale (A. Roos) koopia üleandmisega allkirja vastu.
6.	Korraldus jõustub teatavakstegemisest.
7.	Käesoleva korralduse peale võib esitada kaebus Tallinna Halduskohtule halduskohtumenetluse seadustikus ettenähtud korras 30 päeva jooksul korralduse teatavakstegemisest.
8.	Korraldus avalikustada väljapanekuga linnavalitsuse fuajees.

Teet Kallasvee
Linnapea	Erko Kalev
	Linnasekretär